जमात-उल-उलेमा हिन्द के अध्यक्ष मौलाना आबिद कासिम ने सत्ता के चरित्र पर कोफ्त जाहिर करते हुए कहा कि “आजादी की लड़ाई में क्या मुसलमानों ने कुर्बानी नहीं दी थी, जो हमें लगातार गुनाहगार साबित किया जा रहा है। इतिहास गवाह है कि हजारों की संख्या में उलेमाओं ने आजादी के लिए कुर्बानी दी थी। महात्मा गांधी को आजादी की लड़ाई के लिए पूरे देश में भ्रमण करने के लिए मदरसों से चंदे इकठ्ठे करके दिए गए थे ताकि गांधीजी अंग्रेजों के दमन के खिलाफ देश भर में जनचेतना का अभियान चला सके। और आज विडंबना है कि उन्हीं मदरसों को बदनाम किया जा रहा है।”